Πολύανθο Ροδόπης

Το Πολύανθο ή ο Πολύανθος (παλαιότερη ονομασία: Ναρλίκιοϊ) είναι χωριό της Ροδόπης, με πληθυσμό 620 κατοίκους (απογραφή 2021)«ΦΕΚ αποτελεσμάτων ΜΟΝΙΜΟΥ πληθυσμού 2021», σελ. 21590 (σελ. 8 του pdf), το οποίο ανήκει διοικητικά στο  Δήμο Ιάσμου.http://www.statistics.gr/2011-census-pop-hous Απέχει 17 χιλιόμετρα από την Κομοτηνή και 34 χιλιόμετρα από την Ξάνθη, ενώ η κωμόπολη του Ιάσμου βρίσκεται σε απόσταση μόλις 4 χιλιομέτρων.http://gak.rod.sch.gr/wiki/index.php?title=%CE%A0%CE%BF%CE%BB%CF%8D%CE%B1%CE%BD%CE%B8%CE%BF%CF%82 Το χωριό βρίσκεται στους πρόποδες της οροσειράς της Ροδόπης.

Όπως στη γενικότερη περιοχή, έτσι και στον Πολύανθο συνυπάρχουν χριστιανοί και μουσουλμάνοι, με κύριες ασχολίες τις καλλιέργειες και την κτηνοτροφία. Στο χωριό λειτουργούσε μέχρι τη δεκαετία του 1980 σταθμός του ΟΣΕ, ενώ μέχρι και σήμερα το χωριό εξυπηρετείται από το ΚΤΕΛ Ροδόπης.  

 Ιστορικά στοιχεία 
Ο Πολύανθος στέκει πάνω στην αρχαία Εγνατία Οδό, η οποία ήταν μεγάλης εμπορικής, οικονομικής και πολιτισμικής σημασίας για τη Βυζαντινή Αυτοκρατορία. Την δεκαετία 1360-1370 η περιοχή καταλήφθηκε από τους Οθωμανούς. Μετά την προσάρτηση της περιοχής στην Ελλάδα και τις ανταλλαγές πληθυσμών που ακολούθησαν μεταξύ Ελλάδας, Τουρκίας και Βουλγαρίας, στο χωριό εγκαταστάθηκαν Έλληνες πρόσφυγες από τις περιοχές της Ανατολικής και της Βόρειας Θράκης. 

 Ιστορικό πληθυσμού 
Η δημογραφική εξέλιξη του οικισμού κατά τις τελευταίες δεκαετίες είναι η εξής:
 Έτος  Πληθυσμός 1920  416 1928  603 1940  894 1951  1.081 1961  1.250 1971  1.238 1981  1.165 1991  871 2001  798 2011  712 2021  620

 Αξιοθέατα 
 Το πέτρινο τοξωτό γεφύρι στον ποταμό Κομψάτο, χτισμένο το 17ο-18ο αιώνα σε οθωμανικό ρυθμό με πλακαρές πέτρες από Ηπειρώτες μάστορες. Πρόκειται για ένα γεφύρι με κατεύθυνση από τη δύση προς την ανατολή.https://www.xronos.gr/epikairotita/i-istoriki-gefyra-polyanthoy Το γεφύρι ήταν τρίτοξο με δυο μεσόβαθρα και δυο ακρόβαθρα και κατεύθυνση από Δύση προς Ανατολή. Σήμερα σώζεται το μεσαίο και ανατολικό τόξο και το ανατολικό ακρόβαθρο. Το μεσαίο τόξο ελαφρώς υπερυψωμένο ήταν το μεγαλύτερο. Έχει άνοιγμα 21,80 μέτρα και ύψος 12. Το ανατολικό έχει άνοιγμα 17 μέτρα.Άρθρο στην ιστοσελίδα του Υπουργείου Πολιτισμού odysseus.culture.gr: "Μεσαιωνική γέφυρα Κομψάτου ποταμού"  της αρχαιολόγου Σταυρούλα Δαδάκη. https://www.filoxeno.com/articles/intercept?categoryid=&articleid=43698&lat=40.90695&lon=25.51863&place=&polygonType=municipality&seotitle=&lang=el
 Το βυζαντινό κάστρο του Πολυάνθου, το οποίο βρίσκεται χτισμένο σε κωνικό λόφο. Οι ανασκαφές στο κάστρο έχουν δείξει ίχνη κατοίκησης παλαιοχριστιανικών και βυζαντινών χρόνων. https://www.komotini.gr/istoria-politismos/axiotheata-tis-rodopis  Στην περιοχή του κάστρου έχουν ανευρεθεί ερείπια μεσαιωνικής τρίκλιτης παλαιοχριστιανικής εκκλησίας και νεκροταφείου της ίδιας περιόδου, που δείχνουν ότι γύρω από το κάστρο υπήρξε ευρύτερος οικισμός.https://el.wikipedia.org/wiki/%CE%9A%CE%AC%CF%83%CF%84%CF%81%CE%BF_%CE%A0%CE%BF%CE%BB%CF%85%CE%AC%CE%BD%CE%B8%CE%BF%CF%85

 Ποδοσφαιρική oμάδα 
Η ποδοσφαιρική ομάδα του Πολυάνθου ειναι ο «Κομψάτος», ο οποίος έχει πάρει την ονομασία του από τον ομώνυμο ποταμό της περιοχής. Η ομάδα αγωνίζεται στη Β’ ΕΠΣ Θράκης από το καλοκαίρι του 2018.

 Παραπομπές 

Κατηγορία:Δήμος Ιάσμου
Κατηγορία:Χωριά της περιφερειακής ενότητας Ροδόπης